"Unda de poluare de pe Valea Borod s-a atenuat la o distanță de 4 km de coada lacului Lugaș!
Din analizele și observațiile făcute de specialiștii Apele Române Crișuri, unda de poluare s-a atenuat în amonte de orașul Aleșd, în zona podului din Tinăud (județul Bihor), din cauza diluării cu apele râului Crișul Repede și a sedimentării suspensiilor provenite din mină.
Având în vedere lungimea cursurilor de apă pe care s-au depus sedimentele, există posibilitatea ca, în cazul unor precipitații abundente, acestea să fie antrenate și prin urmare să producă modificări ale aspectului apei în acele zone.
Rezultatele Laboratorului de Calitatea Apei Crișuri din Oradea indică depășiri pentru indicatorii: Fier, Mangan și Zinc în trei puncte de prelevare. Oxigenul dizolvat, pH-ul și conductivitatea au fost în limitele admise pentru corpurile respective de apă în cinci puncte de prelevare. Nu s-a înregistrat mortalitate pisicicolă.
Tot ieri, ABA Crișuri a informat toate folosințele consumatoare de apă de suprafață din zonă pentru a-și adapta procesele tehnologice în vederea tratării corespunzătoare a apei", potrivit Apele Române.